Cabinet Primar

Nr. 69515/11.08.2021

**Referat**

privind mandatarea societății “Business Park Bistriţa Sud” S.R.L.- societate administrator pentru Parcul Industrial “ Bistriţa Sud”, să închirieze cu caracter temporar suprafețele de teren pentru care nu sunt încheiate contracte de administrare si de prestări servicii conexe

In conformitate cu prevederile Hotărârii Consiliului local al municipiului Bistrița nr. 109/20.09.2012 s-a înființat Societatea Business Park Bistrița Sud S.R.L.-societate administrator, pentru parcul industrial “Bistrița Sud”. Societatea Business Park Bistrița Sud S.R.L este o societate cu răspundere limitată care are ca asociat unic unitatea administrativ teritorială municipiul Bistrița.

Potrivit art.131 din Ordonanța de urgenţă nr.57/2019 privind Codul Administrativ, cu modificările şi completările ulterioare, interesele unității administrativ teritoriale în societățile comerciale sunt reprezentate de consiliul local şi de persoanele desemnate prin hotărâre a consiliului local.

Prin Regulamentul de organizare si funcționare a societății Business Park Bistrița Sud S.R.L, aprobat prin Hotărârea Consiliului local nr.112/2015 a fost tratata exclusiv problema rezidenților din parc fără a se lua in calcul si posibilitatea închirierii temporare a suprafețelor neocupate, in vederea valorificării optime a patrimoniului de care dispune .

Astfel pentru o valorificare cat mai bună a terenului proprietate privată a municipiului, dat in administrare societății administrator, Municipiul Bistrița prin consiliul local, in calitate de asociat unic, poate să mandateze societatea să închirieze temporar suprafețele de teren neocupate de rezidenți. Închirierea temporara nu se va face in nici un caz in detrimentul rezidenților existenți, potențialilor rezidenți si evident fără ca obiectul de activitate al parcului industrial să fie afectat.

Prin aceasta activitate de închiriere cu caracter temporar a suprafețelor de teren pentru care nu sunt încheiate contracte de administrare si prestări servicii conexe cu rezidenții parcului, pe lângă faptul ca sporesc veniturile societății administrator, se creează premisele unei publicități mai mari si implicit atragerea unui număr tot mai mare a rezidenților in parc, fapt deficitar la această dată.

Având in vedere cele de mai sus, propun spre aprobare proiectul de hotărâre privind mandatarea societății “Business Park Bistriţa Sud” S.R.L.- societate administrator pentru Parcul Industrial “ Bistriţa Sud”, să închirieze cu caracter temporar suprafețele de teren pentru care nu sunt încheiate contracte de administrare si de prestări servicii conexe, in forma prezentată.

Primar

Ioan Turc